
                            RAPORT

asupra proiectului de Lege privind 
Consiliul Superior al Magistraturii



În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind  Consiliul Superior al Magistraturii, trimis cu adresa nr. P.L.X. 285 din 5 mai 2004, înregistrat sub nr. 31/ 475  din  5 mai 2004.

Consiliul Legislativ a avizat favorabil propunerea legislativă, conform avizului nr. 681/20.04.2004.

Potrivit prevederilor art. 75 din Constituţia României, republicată,  şi ale art. 86 alin. (2) punctul 2, lit. f), din Regulamentul Camerei Deputaţilor, Camera Deputaţilor este prima Cameră sesizată, competenţa decizională pentru acest proiect de lege revenind Senatului.

Proiectul de Lege are ca obiect de reglementare Consiliul Superior al Magistraturii, autoritate a puterii judecătoreşti, independentă, cu personalitate juridică, a cărei activitate este subordonată legii. Este reglementată organizarea Consiliului Superior al Magistraturii, respectiv structura acestuia, alegerea membrilor săi, funcţionarea ca organ cu activitate permanentă, atribuţiile Consiliului Superior al Magistraturii, ale plenului şi secţiilor acestuia, statutul membrilor şi durata mandatului, precum şi aparatul propriu al Consiliului. Totodată, potrivit proiectului, Consiliul Superior al Magistraturii îndeplineşte şi rolul de instanţă de judecată, prin secţiile sale, în domeniul răspunderii disciplinare a judecătorilor şi a procurorilor.

Proiectul de lege face parte din categoria legilor organice. 

Comisia pentru  buget finanţe şi bănci a avizat  favorabil proiectul de lege menţionat mai sus cu avizul nr.303 din 19 mai 2004.
De  asemenea, Comisia pentru muncă şi protecţie socială a avizat favorabil proiectul de lege conform avizului nr.27 din 12 mai 2004.
În conformitate cu prevederile art. 60 din Regulamentul Camerei Deputaţilor, membrii comisiei au examinat proiectul de lege în şedinţele din 11, 12, 13 ,18   şi 19 mai 2004. 

În timpul dezbaterilor au fost formulate amendamente, unele fiind admise, altele respinse, conform anexelor.

La dezbateri au participat, în calitate de invitaţi, din partea Ministerului Justiţiei, domnul Cristian Diaconescu – ministrul justiţiei, doamna Rodica Constantinovici – secretar de stat şi doamna Maria Mariţescu – director, din partea Consiliului Superior al Magistraturii, domnul Dan Lupaşcu – secretar general şi Alexandru Ţuculeanu, secretar general adjunct. De asemenea, au mai participat, din partea Asociaţiei Magistraţilor din România, domnul Victor Ignat – preşedinte şi doamna Viorica Costiniu, precum şi doamna Georgiana Iorgulescu, din partea Centrului de Resurse Juridice.

La lucrările comisiei au fost prezenţi  17 deputaţi, din totalul de 24 membri ai comisiei.



În urma dezbaterii în comisie, s-a hotărât, cu majoritate de voturi, ca proiectul de Lege privind Consiliul Superior al Magistraturii să fie supus, spre dezbatere şi adoptare, Plenului Camerei Deputaţilor cu amendamentele admise prezentate în Anexa nr. 1. Amendamentele respinse sunt redate în Anexa nr. 2 la prezentul raport.

                   PREŞEDINTE 




                                          SECRETAR                                                                              

                     Prof.univ.dr. Ion NEAGU                                                                              Florin IORDACHE

ANEXA NR.I

AMENDAMENTE ADMISE:

	Nr.crt.
	Articolul (text iniţial)
	Text adoptat de comisie

(autorul amendamentului)
	Motivare
	Camera Decizională

	1
	LEGE 

privind Consiliul Superior al Magistraturii


	Text nemodificat.
	
	

	2
	CAPITOLUL I

Dispoziţii generale


	Text nemodificat.
	
	

	3
	Art.1. – (1) Consiliul Superior al Magistraturii este garantul independenţei justiţiei, reprezentant al autorităţii judecătoreşti. 


(2) Consiliul Superior al Magistraturii este independent şi se supune în activitatea sa numai legii.


	Art.1. - Text nemodificat.
	
	

	4
	Art.2. – Consiliul Superior al Magistraturii are personalitate juridică şi  sediul în municipiul Bucureşti. 


	Art. 2. - Text nemodificat. 
	
	

	5
	Art.3. – Prin exercitarea atribuţiilor sale, Consiliul Superior al Magistraturii asigură funcţionarea eficientă a sistemului judiciar şi respectarea legii în desfăşurarea carierei profesionale a magistraţilor.
	Art. 3 - Text nemodificat.
	
	

	6
	CAPITOLUL II

Organizarea Consiliului Superior al Magistraturii 


	Text nemodificat.
	
	

	7
	Secţiunea 1

Structura Consiliului Superior al Magistraturii  


	Text nemodificat.
	
	

	8
	Art.4. – Consiliul Superior al Magistraturii este alcătuit din 19 membri, din care:

a) 9 judecători şi 5 procurori aleşi în adunările generale ale magistraţilor, care compun cele două secţii ale Consiliului, una pentru judecători şi una pentru procurori;

b) 2 reprezentanţi ai societăţii civile, specialişti în domeniul dreptului, care se bucură de înaltă reputaţie profesională şi morală, aleşi de Senat; 

c) ministrul justiţiei, preşedintele Înaltei Curţi de Casaţie şi Justiţie şi procurorul general al Parchetului de pe lângă Înalta Curte de Casaţie şi Justiţie, care sunt membri de drept ai Consiliului.


	Art. 4. - Text nemodificat.
	
	

	9
	Art.5. – Secţia pentru judecători a Consiliului Superior al Magistraturii este alcătuită din:

a) 2 judecători de la Înalta Curte de Casaţie şi Justiţie;

b) 4 judecători de la curţile de apel;

c) 2 judecători de la tribunale;

d) un judecător de la judecătorii.


	Art. 5 - Text nemodificat.
	
	

	10
	Art.6. – Secţia pentru procurori a Consiliului Superior al Magistraturii este alcătuită din:

a) un procuror de la Parchetul de pe lângă Înalta Curte de Casaţie şi Justiţie;

b) un procuror de la Parchetul Naţional Anticorupţie; 

c) un procuror de la parchetele de pe lângă curţile de apel;

d) un procuror de la parchetele de pe lângă tribunale;

e) un procuror de la parchetele de pe lângă judecătorii.


	Art. 6 - Text nemodificat.
	
	

	11
	Secţiunea a 2-a

Alegerea membrilor Consiliului Superior al Magistraturii


	Text nemodificat.
	
	

	12
	Art.7. – (1) Magistraţii membri ai Consiliului Superior al Magistraturii prevăzuţi la art.4 lit.a) sunt aleşi în adunările generale ale judecătorilor sau, după caz, ale procurorilor.

(2) Data la care au loc adunările generale ale judecătorilor şi ale procurorilor se stabileşte de către Plenul Consiliului Superior al Magistraturii, cu cel puţin 60 de zile înainte de expirarea mandatului membrilor acestuia şi se publică în Monitorul Oficial al României, Partea a III-a şi pe pagina de Internet a Consiliului Superior al Magistraturii.


	   Art. 7 – (1) -  Text nemodificat.
(2) Data la care au loc adunările generale ale judecătorilor şi ale procurorilor se stabileşte de către Plenul Consiliului Superior al Magistraturii, cu cel puţin 60 de zile înainte de expirarea mandatului membrilor acestuia şi se publică în Monitorul Oficial al României, Partea a III-a, şi pe pagina de Internet a Consiliului Superior al Magistraturii.

Autor: deputat Ştefan Cazimir.

	Pentru acurateţe gramaticală se adaugă virgula după sintagma „Partea a III-a”


	     Senat

	13
	Art.8. – (1) Pot fi aleşi ca membri ai Consiliului Superior al Magistraturii judecătorii şi procurorii numiţi de Preşedintele României.
(2) Judecătorii şi procurorii care îndeplinesc condiţia prevăzută la alin.(1) îşi pot depune candidaturile pentru alegerea ca membri ai Consiliului Superior al Magistraturii.
(3) Perioada în care pot fi depuse candidaturile se stabileşte de Plenul Consiliului Superior al Magistraturii şi se publică în Monitorul Oficial al României, Partea a III-a şi pe pagina de Internet a Consiliului Superior al Magistraturii.

(4) Candidaturile se depun la colegiul de conducere al Înaltei Curţi de Casaţie şi Justiţie, la colegiul de conducere al Parchetului de pe lângă Înalta Curte de Casaţie şi Justiţie, la colegiul de conducere al Parchetului Naţional Anticorupţie sau la colegiile de conducere ale curţilor de apel ori ale parchetelor de pe lângă acestea, însoţite de  curriculum vitae.

(5) Colegiile de conducere ale Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie şi Parchetului Naţional Anticorupţie, ale curţilor de apel şi ale parchetelor de pe lângă acestea verifică îndeplinirea condiţiei prevăzute la alin.(1) de către judecătorii şi procurorii care şi-au depus candidaturile. 


	Art.8 - (1) Membrii  Consiliului Superior al Magistraturii se aleg din rândul  judecătorilor şi procurorilor numiţi de Preşedintele României. 

(2) - Text nemodificat.
(3) Perioada în care pot fi depuse candidaturile se stabileşte de Plenul Consiliului Superior al Magistraturii şi se publică în Monitorul Oficial al României, Partea a III-a, şi pe pagina de Internet a Consiliului Superior al Magistraturii.

(4) - Text nemodificat.
(5) - Text nemodificat.
Autori, deputaţii Marin Cristea şi Ştefan Cazimir.

	Pentru claritatea textului.

Pentru acurateţe gramaticală se adaugă virgula după sintagma „Partea a III-a”
	Senat

	14
	Art.9. – (1) Judecătorii Înaltei Curţi de Casaţie şi Justiţie aleg, în adunarea generală, prin vot secret, direct şi personal, 2 membri pentru Consiliul Superior al Magistraturii, dintre judecătorii care şi-au depus candidatura. 

 (2) Procurorii de la Parchetul de pe lângă Înalta Curte de Casaţie şi Justiţie şi procurorii de la Parchetul Naţional Anticorupţie aleg, în adunările generale ale procurorilor din aceste parchete, prin vot secret, direct şi personal, câte un membru pentru Consiliului Superior al Magistraturii, dintre procurorii care şi-au depus candidatura.
(3) Sunt aleşi ca membri ai Consiliului Superior al Magistraturii 2 judecători de la Înalta Curte de Casaţie şi Justiţie, un procuror de la Parchetul de pe lângă Înalta Curte de Casaţie şi Justiţie şi un procuror de la Parchetul Naţional Anticorupţie care au obţinut numărul cel mai mare de voturi în adunările generale. 

(4) În cazul în care 2 sau mai mulţi candidaţi au obţinut un număr egal de voturi este declarat ales magistratul cu cea mai mare vechime efectivă în magistratură. 


	Art. 9 (1) - Text nemodificat.
(2) Procurorii de la Parchetul de pe lângă Înalta Curte de Casaţie şi Justiţie şi procurorii de la Parchetul Naţional Anticorupţie aleg, în adunările generale ale procurorilor din aceste parchete, prin vot secret, direct şi personal, câte un membru pentru Consiliul Superior al Magistraturii, dintre procurorii care şi-au depus candidatura.

(3) - Text nemodificat.
(4) În cazul în care 2 sau mai mulţi candidaţi au obţinut un număr egal de voturi, este declarat ales magistratul cu cea mai mare vechime efectivă în magistratură. 

Autor: deputat Ştefan Cazimir.
	Pentru îndreptarea unei erori materiale.

Pentru acurateţe gramaticală se adaugă virgula după sintagma „număr egal de voturi”


	Senat

	15
	Art.10 – (1) Colegiile de conducere ale fiecărei curţi de apel şi ale fiecărui parchet de pe lângă acestea centralizează candidaturile depuse de judecătorii şi procurorii din circumscripţiilor lor.

(2) Candidaturile se centralizează pe categorii de instanţe şi parchete şi se transmit instanţelor şi parchetelor din circumscripţia curţii de apel. 

(3) Colegiul de conducere al fiecărei curţi de apel organizează propria adunare generală, adunarea generală a judecătorilor de la tribunalele şi tribunalele specializate din circumscripţia curţii de apel şi adunarea generală a judecătorilor de la judecătoriile din circumscripţia curţii de apel.

(4) Colegiul de conducere al fiecărui parchet de pe lângă curţile de apel organizează propria adunare generală, adunarea generală a procurorilor de la parchetele de pe lângă tribunale şi tribunalele specializate din circumscripţia curţii de apel şi adunarea generală a procurorilor de la parchetele de pe lângă judecătoriile din circumscripţia curţii de apel.

	Art. 10 - Text nemodificat.
	
	

	16
	Art.11. – (1) Judecătorii de la fiecare curte de apel, judecătorii de la toate tribunalele şi tribunalele specializate din circumscripţia fiecărei curţi de apel şi judecătorii de la toate judecătoriile din circumscripţia fiecărei curţi de apel desemnează, în cele 3 adunări generale, prin vot secret, direct şi personal, câte un candidat pentru funcţia de membru al Consiliului Superior al Magistraturii, dintre judecătorii care şi-au depus candidatura.

(2) Procurorii de la fiecare parchet de pe lângă curţile de apel, procurorii de la toate parchetele de pe lângă tribunale şi tribunalele specializate din circumscripţia fiecărei curţi de apel şi procurorii de la parchetele de pe lângă judecătoriile din circumscripţia fiecărei curţi de apel desemnează, în cele 3 adunări generale, prin vot secret, direct şi personal, câte un candidat pentru funcţia de membru al Consiliului Superior al Magistraturii, dintre procurorii care şi-au depus candidatura.  

(3) Sunt desemnaţi pentru a candida la funcţia de membru al Consiliului Superior al Magistraturii judecătorii şi procurorii care au obţinut numărul cel mai mare de voturi în adunările generale prevăzute la alin.(1) şi (2). 

                     --------

(4) Numele judecătorilor şi al procurorilor care au fost desemnaţi pentru a candida la funcţia de membru al Consiliului Superior al Magistraturii se comunică la Consiliul Superior al Magistraturii, însoţite de curriculum vitae.

 (5) Consiliul Superior al Magistraturii întocmeşte listele cu judecătorii şi procurorii desemnaţi pentru a candida la funcţia de membru al Consiliului Superior al Magistraturii, pe categorii de instanţe şi parchete.

(6) Listele prevăzute la alin.(5) se publică pe pagina de Internet a Consiliului Superior al Magistraturii.

        ----------------


	Art.11 - (1) - Text nemodificat.
(2) - Text nemodificat.
(3) - Text nemodificat

(4) Judecătorii militari şi procurorii militari îşi depun candidatura la Curtea militară de apel sau, după caz, la parchetul militar de pe lîngă această curte. Dispoziţiile alin    (1) – (3) se aplică în mod corespunzător. Tribunalul militar teritorial şi tribunalele militare, precum şi parchetele de pe lângă acestea desemnează câte un candidat care va fi inclus pe listele prevăzute la art. 12 alin (1) lit. c) şi d).
(5) – Text nemodificat.
(6) – Text nemodificat.

(7) Listele prevăzute la alin.(6) se publică pe pagina de Internet a Consiliului Superior al Magistraturii.

(8) Dispoziţiile art. 9 alin (4) se aplică în mod corespunzător.

Autor: deputat Cornel Bădoiu şi Comisia Juridică.

	      Pentru reglementarea condiţiilor în care îşi depun candidaturile  reprezentanţii acestei categorii de magistraţi.
     Pentru reglementarea situaţiei în care doi sau mai mulţi candidaţi au obţinut un număr egal de voturi.
	Senat

	17
	Art.12. – (1) Listele judecătorilor şi ale procurorilor care au fost desemnaţi pentru a candida la funcţia de membru al Consiliului Superior al Magistraturii se transmit instanţelor sau, după caz, parchetelor de către Consiliul Superior al Magistraturii cu cel puţin 15 de zile înainte de data stabilită pentru adunările generale, după cum urmează:

a) lista cuprinzând cei 15 candidaţi de la curţile de apel se transmite tuturor curţilor de apel;

b) lista cuprinzând cei 15 candidaţi de la parchetele de pe lângă curţile de apel se transmite tuturor parchetelor de pe lângă curţile de apel;

c) lista cuprinzând cei 15 candidaţi de la tribunale şi tribunalele specializate se transmite tuturor tribunalelor şi tribunalelor specializate;

d) lista cuprinzând cei 15 candidaţi de la parchetele de pe lângă tribunale şi tribunalele specializate se transmite tuturor parchetelor de pe lângă tribunale şi tribunalele specializate;  

e) lista cuprinzând cei 15 candidaţi de la judecătorii se transmite tuturor judecătoriilor;

f) lista cuprinzând cei 15 candidaţi de la parchetele de pe lângă judecătorii se transmite tuturor parchetelor de pe lângă judecătorii.

(2) Listele prevăzute la alin.(1) se afişează la sediile instanţelor şi parchetelor. 

(3) Judecătorii şi procurorii militari îşi pot depune candidatura şi participă la alegerea magistraţilor membri ai Consiliul Superior al Magistraturii prin vot secret, direct şi personal, în adunările generale ale judecătorilor ori, după caz, ale procurorilor de la instanţele sau parchetele civile de acelaşi nivel din localitatea sau, după caz, sectorul municipiului Bucureşti în care funcţionează.


	Art.12. – (1) Listele judecătorilor şi ale procurorilor care au fost desemnaţi pentru a candida la funcţia de membru al Consiliului Superior al Magistraturii se transmit instanţelor sau, după caz, parchetelor de către Consiliul Superior al Magistraturii cu cel puţin 15 de zile înainte de data stabilită pentru adunările generale, după cum urmează:

a) lista cuprinzând cei 16 candidaţi de la curţile de apel se transmite tuturor curţilor de apel;

b) lista cuprinzând cei 16 candidaţi de la parchetele de pe lângă curţile de apel se transmite tuturor parchetelor de pe lângă curţile de apel;

c) lista cuprinzând cei 16 candidaţi de la tribunale şi tribunalele specializate se transmite tuturor tribunalelor şi tribunalelor specializate;

d) lista cuprinzând cei 16 candidaţi de la parchetele de pe lângă tribunale şi tribunalele specializate se transmite tuturor parchetelor de pe lângă tribunale şi tribunalele specializate;  
e) - Text nemodificat.
f)  - Text nemodificat.
(2) - Text nemodificat.
(3) – Se elimină.
Autor: deputat Cornel Bădoiu.
	Pentru luarea în considerare şi a instanţelor militare.
	Senat

	18
	Art.13. – (1) Listele prevăzute la art.12 alin.(1) se transmit de către Consiliul Superior al Magistraturii instanţelor şi parchetelor, însoţite de buletine de vot şi de curriculum vitae.

(2) Consiliul Superior al Magistraturii transmite fiecărei instanţe şi fiecărui parchet un număr de buletine de vot egal cu numărul judecătorilor din cadrul instanţei sau al procurorilor din cadrul parchetului.

(3) Forma şi conţinutul buletinelor de vot se stabilesc de Plenul Consiliului Superior al Magistraturii.

(4) Tipărirea buletinelor de vot se asigură de Consiliul Superior al Magistraturii. 
	Art. 13 – Text nemodificat.
	
	

	19
	Art.14. – (1) În vederea alegerii membrilor Consiliului Superior al Magistraturii, la nivelul fiecărei instanţe şi al fiecărui parchet se convoacă adunarea generală a judecătorilor sau, după caz, a procurorilor.

(2) Judecătorii de la curţile de apel şi procurorii de la parchetele de pe lângă acestea aleg ca membri ai Consiliului Superior al Magistraturii, în adunarea lor generală, prin vot secret, direct şi personal, 4 judecători de la curţile de apel şi un procuror de la parchetele de pe lângă acestea.

(3) Judecătorii de la tribunale şi tribunalele specializate şi procurorii de la parchetele de pe lângă acestea aleg ca membri ai Consiliului Superior al Magistraturii, în adunarea lor generală, prin vot secret, direct şi personal, 2 judecători de la tribunale şi tribunalele specializate şi un procuror de la parchetele de pe lângă acestea.

(4) Judecătorii de la judecătorii şi procurorii de la parchetele de pe lângă acestea aleg ca membri ai Consiliului Superior al Magistraturii, în adunarea lor generală, prin vot secret, direct şi personal, un judecător de la judecătorii şi un procuror de la parchetele de pe lângă acestea.


	Art.14. – (1) În vederea alegerii membrilor Consiliului Superior al Magistraturii, în cadrul fiecărei instanţe şi al fiecărui parchet se convoacă adunarea generală a judecătorilor sau, după caz, a procurorilor.

(2) Judecătorii de la curţile de apel şi procurorii de la parchetele de pe lângă acestea aleg ca membri ai Consiliului Superior al Magistraturii, în adunările lor generale, prin vot secret, direct şi personal, 4 judecători de la curţile de apel şi un procuror de la parchetele de pe lângă acestea.

(3) Judecătorii de la tribunale şi tribunalele specializate şi procurorii de la parchetele de pe lângă acestea aleg ca membri ai Consiliului Superior al Magistraturii, în adunările lor generale, prin vot secret, direct şi personal, 2 judecători de la tribunale şi tribunalele specializate şi un procuror de la parchetele de pe lângă acestea.

(4) Judecătorii de la judecătorii şi procurorii de la parchetele de pe lângă acestea aleg ca membri ai Consiliului Superior al Magistraturii, în adunările lor generale, prin vot secret, direct şi personal, un judecător de la judecătorii şi un procuror de la parchetele de pe lângă acestea.

Autor: deputat Şefan Cazimir.

	Pentru acurateţe  gramaticală.
	Senat

	20
	Art.15. – (1) În procedura de desemnare a candidaţilor şi de alegere a membrilor Consiliului Superior al Magistraturii, adunările generale sunt legal constituite în prezenţa a cel puţin două treimi din numărul judecătorilor sau, după caz, al procurorilor în funcţie, inclusiv cei delegaţi sau detaşaţi de la alte instanţe sau parchete.
(2) Adunările generale sunt prezidate de magistratul cu cea mai mare vechime în magistratură, care nu şi-a depus candidatura pentru funcţia de membru al Consiliului Superior al Magistraturii.
(3) În procedura de alegere a membrilor Consiliului Superior al Magistraturii fiecare judecător şi procuror are dreptul să voteze un număr de candidaţi egal cu numărul membrilor Consiliului Superior al Magistraturii care reprezintă categoria de instanţe sau parchete la nivelul cărora magistratul îşi desfăşoară activitatea. 


	Art. 15 - Text nemodificat.
	
	

	21
	Art.16 – (1) Magistratul care a prezidat adunarea generală a judecătorilor sau, după caz, a procurorilor:
a) asigură numărarea voturilor;
b) întocmeşte procesul-verbal cu privire la desfăşurarea alegerilor şi rezultatele votului şi îl transmite Consiliului Superior al Magistraturii;
c) comunică numele judecătorilor sau al procurorilor desemnaţi pentru a candida la funcţia de membru al Consiliului Superior al Magistraturii potrivit art.11 alin.(4) ori, după caz, alcătuieşte şi transmite Consiliului Superior al Magistraturii lista cuprinzând candidaţii înscrişi în ordinea descrescătoare a voturilor obţinute în adunările generale prevăzute la art.9 alin.(3) şi art.14 alin.(2)-(4).
(2) Pentru îndeplinirea atribuţiilor prevăzute la alin.(1) magistratul care a prezidat adunarea generală este ajutat de 2 judecători sau, după caz, 2 procurori, desemnaţi la începutul lucrărilor adunării generale, din magistraţii care nu şi-au depus candidaturile. 


	Art. 16 – (1) - Text nemodificat.
a) – Text nemodificat.
b) – Text nemodificat.

c) comunică numele judecătorilor sau al procurorilor desemnaţi pentru a candida la funcţia de membru al Consiliului Superior al Magistraturii potrivit art.11 alin.(4) şi (5) ori, după caz, alcătuieşte şi transmite Consiliului Superior al Magistraturii lista cuprinzând candidaţii înscrişi în ordinea descrescătoare a voturilor obţinute în adunările generale prevăzute la art.9 alin.(3) şi art.14 alin.(2)-(4).

(2) Pentru îndeplinirea atribuţiilor prevăzute la alin.(1),  magistratul care a prezidat adunarea generală este ajutat de 2 judecători sau, după caz, de 2 procurori, desemnaţi la începutul lucrărilor adunării generale, dintre magistraţii care nu şi-au depus candidaturile. 

Autori: Comisia juridică şi deputat Ştefan Cazimir.

	Pentru corelare ca urmare a completărilor aduse  la art.11.
Pentru acurateţe gramaticală.
	Senat

	22
	Art.17. – (1) Consiliul Superior al Magistraturii centralizează rezultatele votului din circumscripţiile tuturor curţilor de apel şi ale pachetelor de pe lângă acestea.

(2) Sunt aleşi ca membri ai Consiliului Superior al Magistraturii:
a) 4 judecători de la curţile de apel care au obţinut numărul cel mai mare de voturi la nivel naţional;

b) 2 judecători de la tribunale şi tribunalele specializate care au obţinut numărul cel mai mare de voturi la nivel naţional;

c) un judecător de la judecătorii care au obţinut numărul cel mai mare de voturi la nivel naţional;

d) un procuror de la parchetele de pe lângă curţile de apel care a obţinut numărul cel mai mare de voturi la nivel naţional; 

e) un procuror de la parchetele de pe lângă tribunale şi tribunale specializate şi un procuror de la parchetele de pe lângă judecătorii care au obţinut numărul cel mai mare de voturi la nivel naţional. 

(3) Dispoziţiile art.9 alin.(4) se aplică în mod corespunzător. 


	Art.17. – (1) - Text nemodificat.
(2) Sunt aleşi ca membri ai Consiliului Superior al Magistraturii:
a) - Text nemodificat
b) - Text nemodificat
c) un judecător de la judecătorii care a obţinut numărul cel mai mare de voturi la nivel naţional;

d) - Text nemodificat.
e) - Text nemodificat.
(3)  - Text nemodificat.

Autor: deputat Ştefan Cazimir.

	Pentru acord gramatical.


	

	23
	Art.18. – (1) Consiliul Superior al Magistraturii verifică legalitatea procedurilor de alegere, din oficiu sau la sesizarea oricărui magistrat.

(2) Contestaţiile referitoare la legalitatea procedurilor de alegere pot fi depuse la Consiliul Superior al Magistraturii în termen de 5 zile de la data alegerilor.
(3) Contestaţiile se soluţionează în termen de 3 zile de la data sesizării de către Plenul Consiliului Superior al Magistraturii. Modul de soluţionare a contestaţiilor se comunică persoanelor care au făcut sesizarea.

(4) În cazul în care se constată încălcări ale legii în procedurile de alegere, Consiliul Superior al Magistraturii dispune măsurile necesare pentru înlăturarea acestora, inclusiv repetarea alegerilor, numai la instanţele sau parchetele la care încălcarea legii a avut drept consecinţă influenţarea rezultatului alegerilor. 


	Art.18 – (1) Text nemodificat.
(2) - Text nemodificat

(3) Contestaţiile se soluţionează de către Plenul Consiliului Superior al Magistraturii în termen de 3 zile de la data sesizării. Modul de soluţionare a contestaţiilor se comunică persoanelor care au făcut sesizarea.

(4) – Text nemodificat.
Autor: deputat Stefan Cazimir.

	Pentru claritatea textului.
	Senat

	24
	Art.19. – (1) Consiliul Superior al Magistraturii alcătuieşte lista finală cuprinzând magistraţii aleşi potrivit prevederilor art.9 alin.(3) şi art.17 alin.(2) şi o transmite Biroului Permanent al Senatului. 

(2) Biroul Permanent al Senatului înaintează lista prevăzută la alin.(1) Comisiei juridice, de numiri, disciplină, imunităţi şi validări pentru a examina dacă au fost respectate dispoziţiile legale cu privire la alegerea membrilor Consiliului Superior al Magistraturii.

(3) Senatul, în prezenţa majorităţii membrilor săi, pe baza raportului Comisiei juridice, de numiri, disciplină, imunităţi şi validări, validează lista cuprinzând magistraţii aleşi ca membri ai Consiliului Superior al Magistraturii. Refuzul validării nu poate interveni decât în cazul încălcării legii în procedura alegerii membrilor Consiliului Superior al Magistraturii şi numai dacă această încălcare a legii are drept consecinţă influenţarea rezultatului alegerilor. Dispoziţiile art.18 alin.(4) se aplică în mod corespunzător. 


	Art. 19 – Text nemodificat.

	
	

	25
	Art.20. – (1) În vederea alegerii celor doi reprezentanţi ai societăţii civile în Consiliul Superior al Magistraturii, organizaţiile profesionale ale juriştilor, asociaţiile şi fundaţiile de utilitate publică, confederaţiile sindicale şi patronale reprezentative la nivel naţional pot propune Biroului Permanent al Senatului câte un candidat. 

(2) Pot fi aleşi ca membri ai Consiliului Superior al Magistraturii reprezentanţii societăţii civile care îndeplinesc următoarele condiţii:

a) sunt specialişti în domeniul dreptului;
b) se bucură de înaltă reputaţie profesională şi morală;

c) nu au calitatea de membru al unui partid politic.
(3) Propunerile de candidaturi se depun la Biroul Permanent al Senatului între a 90-a zi şi a 60-a zi înainte de expirarea mandatului membrilor Consiliului Superior al Magistraturii. 

(4) Perioada în care se depun propunerile de candidaturi se publică în Monitorul Oficial al României, Partea a III-a şi pe pagina de Internet a Consiliului Superior al Magistraturii, cu 30 de zile înainte de începerea curgerii termenul prevăzut la alin.(3).
(5) Candidaţii propuşi vor prezenta Senatului un curriculum vitae, declaraţia de avere şi o declaraţie pe proprie răspundere că nu au apartenenţă politică. 

(6) Un candidat poate fi propus sau susţinut de mai multe organizaţii apolitice.

(7) Candidaturile se publică pe paginile de Internet ale Senatului şi Consiliului Superior al Magistraturii în termen de 5 zile de la expirarea perioadei de depunere a acestora. 


	Art. 20. – (1) Text nemodificat.
(2) Pot fi aleşi ca membri ai Consiliului Superior al Magistraturii reprezentanţi ai societăţii civile care îndeplinesc următoarele condiţii:

a) - Text nemodificat.
b) - Text nemodificat.
c) - Text nemodificat.
(3) - Text nemodificat.
(4) Perioada în care se depun propunerile de candidaturi se publică în Monitorul Oficial al României, Partea a III-a, şi pe pagina de Internet a Consiliului Superior al Magistraturii, cu 30 de zile înainte de începerea curgerii termenul prevăzut la alin.(3).

(5) – Text nemodificat

(6) – Se elimină.
(6) – Text nemodificat.
Autori: deputat Ştefan Cazimir şi Comisia juridică.

	Pentru acurateţe gramaticală.

Pentru acurateţe gramaticală s-a intrus virgula dupa sintagma „Partea a III-a”

Prevederile alin (6) au fost eliminate, întrucât propunerea candidaţilor trebuie să fie realizată pe criterii strict profesionale.

	Senat

	26
	Art.21. – Senatul alege dintre candidaţii prevăzuţi la art.20 cei 2 reprezentanţi ai societăţii civile, potrivit procedurii reglementată în Regulamentul acestei Camere. 


	Art.21. – Senatul alege dintre candidaţii prevăzuţi la art.20 cei 2 reprezentanţi ai societăţii civile, potrivit procedurii prevăzute în Regulamentul acestei Camere. 

Autor: deputat Ştefan Cazimir.

	Pentru rigoarea textului.
	Senat

	27
	     Art.22. – Hotărârile Senatului de validare şi de alegere a membrilor Consiliului Superior al Magistraturii se publică în Monitorul Oficial al României, Partea I.


	      Art.22. – Hotărârile Senatului privind validarea şi alegerea membrilor Consiliului Superior al Magistraturii se publică în Monitorul Oficial al României, Partea I.

Autor: deputat Ştefan Cazimir.

	Pentru rigoarea textului.
	Senat

	28
	CAPITOLUL III

Funcţionarea  Consiliului Superior al Magistraturii


	Text nemodificat.
	
	

	29
	Art.23. – (1) În termen de 15 zile de la publicarea hotărârilor prevăzute la art.22, preşedintele Înaltei Curţi de Casaţie şi Justiţie convoacă membrii Consiliului Superior al Magistraturii, în şedinţa de constituire. 

(2) La şedinţa de constituire, prezidată de preşedintele Înaltei Curţi de Casaţie şi Justiţie, sunt aleşi preşedintele şi vicepreşedintele Consiliului Superior al Magistraturii şi se stabilesc responsabilităţile membrilor acestuia, pe domenii de activitate. 


	Art. 23 – (1)  - Text nemodificat.
(2) În şedinţa de constituire, prezidată de preşedintele Înaltei Curţi de Casaţie şi Justiţie, sunt aleşi preşedintele şi vicepreşedintele Consiliului Superior al Magistraturii şi se stabilesc responsabilităţile membrilor acestuia, pe domenii de activitate. 

Autor: deputat Ştefan Cazimir.

	Pentru acurateţe gramaticală.
	Senat

	30
	Art.24. – (1) Consiliul Superior al Magistraturii funcţionează ca organ cu activitate permanentă. Hotărârile Consiliului Superior al Magistraturii se iau în Plen sau în Secţii, potrivit atribuţiilor care le revin.
(2) Pe perioada mandatului, magistraţii aleşi în Consiliul Superior al Magistraturii nu exercită activitatea de judecător sau procuror.  


	Art.24. – (1) Consiliul Superior al Magistraturii funcţionează ca organ cu activitate permanentă. Hotărârile Consiliului Superior al Magistraturii se iau în plen sau în secţii, potrivit atribuţiilor care  revin acestora.

(2) În perioada mandatului, magistraţii aleşi în Consiliul Superior al Magistraturii nu exercită activitatea de judecător sau procuror.  

Autor: deputat Ştefan Cazimir.

	Pentru acurateţea textului.
	Senat

	31
	Art.25. – (1) Consiliul Superior al Magistraturii este condus de un preşedinte, ajutat de un vicepreşedinte, aleşi pentru un mandat de un an, ce nu poate fi reînnoit, dintre magistraţii prevăzuţi la art.4 lit. a), care fac parte din secţii diferite.


(2) Preşedintele şi vicepreşedintele Consiliului Superior al Magistraturii sunt aleşi de Plen, în prezenţa a cel puţin 15 membri ai Consiliului, cu votul majorităţii membrilor Consiliului. 


(3) Preşedintele Consiliului Superior al Magistraturii are următoarele atribuţii principale:

a) reprezintă Consiliul Superior al Magistraturii în relaţiile interne şi internaţionale;

b) coordonează activitatea Consiliului Superior al Magistraturii şi repartizează lucrările pentru Plen şi secţii; 

c) prezidează lucrările Plenului Consiliului Superior al Magistraturii, cu excepţia cazului în care la lucrări participă Preşedintele României;

d) propune Plenului măsurile ce se impun pentru declanşarea procedurilor de revocare a membrilor Consiliului Superior al Magistraturii şi de ocupare a locurilor devenite vacante; 

e) semnează actele emise de Plenul Consiliului Superior Magistraturii;

f) sesizează Curtea Constituţională în vederea soluţionării conflictelor juridice de natură constituţională dintre autorităţile publice;

g) numeşte comisia de admitere şi comisia de elaborare a subiectelor pentru admiterea la Institutul Naţional al Magistraturii;

h) desemnează membrii Consiliului Superior al Magistraturii ce pot fi consultaţi pentru elaborarea unor proiecte de acte normative; 

i) întocmeşte şi prezintă, într-o şedinţă publică a Plenului, raportul anual asupra activităţii Consiliului Superior al Magistraturii care se transmite instanţelor şi parchetelor şi este dat publicităţii.

(4) Preşedintele Consiliului Superior al Magistraturii îndeplineşte orice alte atribuţii stabilite de lege, de Regulamentul de organizare şi funcţionare administrativă a Consiliului Superior al Magistraturii şi de Plen.

(5) În lipsa preşedintelui Consiliului Superior al Magistraturii, atribuţiile prevăzute la alin.(3) şi (4) se exercită de vicepreşedinte.  

(6) În caz de vacanţă a funcţiei de preşedinte, Plenul Consiliului, în termen de o lună de la constatarea vacanţei va proceda la alegerea noului preşedinte, a cărui mandat se exercită pe perioada rămasă. 


	Art.25. – (1) Consiliul Superior al Magistraturii este condus de  preşedinte, ajutat de un vicepreşedinte, aleşi pentru un mandat de un an, ce nu poate fi reînnoit, dintre magistraţii prevăzuţi la art.4 lit. a), care fac parte din secţii diferite.


(2) Preşedintele şi vicepreşedintele Consiliului Superior al Magistraturii sunt aleşi de plen, în prezenţa a cel puţin 15 membri ai Consiliului, cu votul majorităţii membrilor acestuia. 

(3) Preşedintele Consiliului Superior al Magistraturii are următoarele atribuţii principale:

a) -  Text nemodificat.
b) coordonează activitatea Consiliului Superior al Magistraturii şi repartizează lucrările pentru plen şi secţii; 

c) -  Text nemodificat.

d) propune plenului măsurile necesare pentru începerea procedurilor de revocare a membrilor Consiliului Superior al Magistraturii şi de ocupare a locurilor devenite vacante; 

e) - Text nemodificat.

f) - Text nemodificat.

g) numeşte comisia de admitere şi comisia de elaborare a subiectelor pentru admiterea în Institutul Naţional al Magistraturii, în condiţiile prevăzute de Regulamentul de organizare a examenului de admitere în Institutul Naţional al Magistraturii.

h) - Text nemodificat.

i) prezintă, în şedinţă publică a plenului, raportul anual asupra activităţii Consiliului Superior al Magistraturii, care se transmite instanţelor şi parchetelor, şi este dat publicităţii.

(4) Preşedintele Consiliului Superior al Magistraturii îndeplineşte orice alte atribuţii stabilite de lege, de Regulamentul de organizare şi funcţionare administrativă a Consiliului Superior al Magistraturii şi de plen.

(5) Text nemodificat.
(6) În caz de vacanţă a funcţiei de preşedinte, Plenul Consiliului, în termen de o lună de la constatarea vacanţei, va proceda la alegerea noului preşedinte, al cărui mandat se exercită în perioada rămasă. 

Autori: deputaţii Ştefan Cazmir şi Cristian Dumitrescu .


	Pentru acurateţe gramaticală.

Pentru rigoarea textului.

Pentru indicarea actului în care sunt precizate condiţiile de numire a comisiei de admitere şi, respectiv, de elaborare a subiectelor pentru admiterea în I.N.M.

Pentru indicarea corectă a atribuţiilor preşedintelui C.S.M. cu privire la raportul anual asupra activităţii Consiliului.

Pentru acurateţe gramaticală.

	Senat

	32
	Art.26. – Preşedintele României prezidează, fără drept de vot, lucrările Plenului Consiliului Superior al Magistraturii la care participă.


	Art. 26 – Text nemodificat.
	
	

	33
	Art.27. – (1) Lucrările secţiilor Consiliului Superior al Magistraturii sunt prezidate de preşedintele şi, după caz, de vicepreşedintele Consiliului Superior al Magistraturii. În lipsa acestora, membrii secţiei aleg un preşedinte de şedinţă, cu votul majorităţii celor prezenţi. 


(2) Magistratul care prezidează lucrările secţiei semnează hotărârile şi celelalte acte emise de aceasta.


	Art. 27 – Text nemodificat.
	
	

	34
	Art.28. – (1) Consiliul Superior al Magistraturii se întruneşte în Plen şi în secţii ori de câte ori este necesar, la convocarea preşedintelui, a vicepreşedintelui sau a majorităţii membrilor Plenului ori, după caz, ai secţiilor. 


(2) Lucrările Plenului Consiliului Superior al Magistraturii se desfăşoară în prezenţa a cel puţin 15 membri.

(3) Hotărârile Plenului Consiliului Superior al Magistraturii se iau cu votul majorităţii membrilor Consiliului, iar hotărârile secţiilor se iau cu votul majorităţii membrilor secţiilor.


	Art.28. – (1) Consiliul Superior al Magistraturii se întruneşte în plen şi în secţii ori de câte ori este necesar, la convocarea preşedintelui, a vicepreşedintelui sau a majorităţii membrilor plenului ori, după caz, ai secţiilor. 

(2) – Text nemodificat.
(3) – Text nemodificat.
Autor: deputat Ştefan Cazimir.

	Pentru acurateţe gramaticală.
	Senat

	35
	Art.29. – (1) Preşedintele Înaltei Curţi de Casaţie şi Justiţie participă la lucrările secţiei pentru judecători, procurorul general al Parchetului de pe lângă Înalta Curte de Casaţie şi Justiţie la lucrările secţiei pentru procurori, iar ministrul justiţiei la lucrările ambelor secţii. 

(2) Ministrul justiţiei, Preşedintele Înaltei Curţi de Casaţie şi Justiţie şi Procurorul general al Parchetului de pe lângă Înalta Curte de Casaţie şi Justiţie nu au drept de vot în situaţiile în care secţiile îndeplinesc rolul de instanţă de judecată în domeniul răspunderii disciplinare. 

(3) Reprezentanţii societăţii civile participă numai la lucrările Plenului Consiliului Superior al Magistraturii.


	Art. 29 – (1) – Text nemodificat.
(2) Ministrul justiţiei, preşedintele Înaltei Curţi de Casaţie şi Justiţie şi procurorul general al Parchetului de pe lângă Înalta Curte de Casaţie şi Justiţie nu au drept de vot în situaţiile în care secţiile îndeplinesc rolul de instanţă de judecată în domeniul răspunderii disciplinare. 

(3) – Text nemodificat.
Autor: Comisia juridică.

	Pentru acurateţe gramaticală.
	Senat

	36
	Art.30. – (1) Lucrările Plenului şi ale secţiilor Consiliului Superior al Magistraturii sunt, de regulă, publice. Majoritatea membrilor Plenului sau secţiilor pot hotărî situaţiile în care şedinţele acestora nu sunt publice.
      (2) Ordinea de zi a lucrărilor Plenului şi ale secţiilor Consiliului Superior al Magistraturii se stabileşte de preşedintele sau, după caz, de vicepreşedintele Consiliului Superior al Magistraturii. 

(3) Hotărârile Consiliului Superior al Magistraturii, în Plen şi în secţii, se iau prin vot direct şi secret.


(4) Ordinea de zi şi hotărârile Consiliului Superior al Magistraturii se publică în Buletinul Oficial al Consiliului Superior al Magistraturii sau pe pagina de Internet a Consiliului Superior al Magistraturii. 


	Art.30. – (1) Lucrările plenului şi ale secţiilor Consiliului Superior al Magistraturii sunt, de regulă, publice. Membrii plenului sau ai secţiilor hotărăsc, cu majoritate,  situaţiile în care şedinţele acestora nu sunt publice.

(2) Ordinea de zi a lucrărilor plenului şi ale secţiilor Consiliului Superior al Magistraturii se aprobă de către acestea, la propunerea preşedintelui sau, după caz, a vicepreşedintelui Consiliului Superior al Magistraturii. 

(3) Hotărârile Consiliului Superior al Magistraturii, în plen şi în secţii, se iau prin vot direct şi secret.

(4) – Text nemodificat.

Autori: deputaţii Ştefan Cazimir şi Marin Cristea.

	Pentru claritatea şi rigoarea textului.
	Senat

	37
	CAPITOLUL IV

Atribuţiile Consiliului Superior al Magistraturii
	Text nemodificat.
	
	

	38
	Secţiunea 1

Dispoziţii comune


	Text nemodificat.

	
	

	39
	Art.31. – (1) Consiliul Superior al Magistraturii apără corpul magistraţilor şi pe membrii acestuia împotriva oricărui act de natură să aducă atingere independenţei sau imparţialităţii magistratului în înfăptuirea justiţiei ori să creeze suspiciuni cu privire la acestea.


(2) Magistratul care consideră că independenţa sau imparţialitatea îi sunt afectate în orice mod se poate adresa Consiliului Superior al Magistraturii, care, după caz, poate dispune verificarea aspectelor semnalate, publicarea rezultatelor acesteia, poate sesiza organul competent să decidă asupra măsurilor care se impun sau poate dispune orice altă măsură corespunzătoare, potrivit legii.


(3) Consiliul Superior al Magistraturii asigură respectarea legii şi a criteriilor de competenţă şi etică profesională în desfăşurarea carierei profesionale a magistraţilor. 
	Art.31. – (1) Consiliul Superior al Magistraturii apără corpul magistraţilor şi pe membrii acestuia împotriva oricărui act de natură să aducă atingere independenţei sau imparţialităţii magistratului în înfăptuirea justiţiei ori să creeze suspiciuni cu privire la acestea. De asemenea, Consiliul Superior al Magistraturii apără reputaţia profesională a magistraţilor.


(2) Magistratul care consideră că independenţa, imparţialitatea sau reputaţia profesională îi sunt afectate în orice mod se poate adresa Consiliului Superior al Magistraturii, care, după caz, poate dispune verificarea aspectelor semnalate, publicarea rezultatelor acesteia, poate sesiza organul competent să decidă asupra măsurilor care se impun sau poate dispune orice altă măsură corespunzătoare, potrivit legii.

     (3) – Text nemodificat.

Autori: deputaţii Cornel Bădoiu şi Cristian Dumitrescu.
	Pentru a se accentua asupra competenţelor Consiliul Superior al Magistraturii în ceea ce priveşte apărarea reputaţiei profesionale a magistraţilor.
     Pentru corelare cu modificările aduse la alin.(1).
	Senat

	40
	Art.32. – (1) În exercitarea atribuţiilor sale, Consiliul Superior al Magistraturii poate solicita Ministerului Justiţiei, instanţelor judecătoreşti şi parchetelor, Institutului Naţional al Magistraturii, altor autorităţi şi instituţii publice, precum şi persoanelor fizice sau juridice, informaţiile sau actele pe care le consideră necesare.


(2) În scopul informării cu privire la activitatea instanţelor şi parchetelor, membrii Consiliului Superior al Magistraturii efectuează deplasări la sediile instanţelor şi ale parchetelor şi organizează întâlniri cu judecătorii şi procurorii.


	Art.32. – (1) În exercitarea atribuţiilor sale, Consiliul Superior al Magistraturii poate solicita Ministerului Justiţiei, instanţelor judecătoreşti şi parchetelor, Institutului Naţional al Magistraturii, altor autorităţi şi instituţii publice, precum şi persoanelor fizice sau juridice informaţiile sau actele pe care le consideră necesare.


(2) – Text nemodificat.

     Autor: deputat Ştefan Cazimir.

	     Pentru acurateţe gramaticală s-a eliminat virgula după sintagma „persoanelor fizice sau juridice”.
	Senat

	41
	Art.33. – (1) În cazurile în care legea prevede avizul conform, aprobarea sau acordul Consiliului Superior al Magistraturii, punctul de vedere emis de acesta are caracter obligatoriu. Dacă legea prevede consultarea sau avizul Consiliului Superior al Magistraturii, punctul de vedere emis de acesta nu are caracter obligatoriu.
(2) În cazul în care legea nu prevede un termen pentru emiterea avizelor de către Consiliul Superior al Magistraturii, acestea se emit în 30 de zile de la sesizare. Depăşirea de către Consiliul Superior al Magistraturii a termenului de emitere a avizului nu afectează valabilitatea actului.


	Art.33. – (1) În cazurile în care legea prevede avizul conform, aprobarea sau acordul Consiliului Superior al Magistraturii, punctul de vedere emis de acesta este  obligatoriu. Dacă legea prevede consultarea sau avizul Consiliului Superior al Magistraturii, punctul de vedere emis de acesta nu este  obligatoriu.
(2) – Text nemodificat.
Autor:Comisia juridică.

	Pentru rigoarea textului.
	Senat

	42
	Art.34. – Consiliul Superior al Magistraturii întocmeşte şi păstrează dosarele profesionale ale magistraţilor, constituie şi actualizează o bază de date referitoare la activitatea acestora. 


	Art.34. – Consiliul Superior al Magistraturii întocmeşte şi păstrează dosarele profesionale ale magistraţilor, înfiinţează o bază de date referitoare la activitatea lor şi asigură actualizarea acesteia. 

Autor: deputat Ştefan Cazimir

	Pentru rigoarea textului.
	Senat

	43
	Secţiunea a 2-a

Atribuţiile Plenului Consiliului Superior al Magistraturii 


	Text nemodificat.
	
	

	44
	Art.35. – (1) Plenul Consiliului Superior al Magistraturii are următoarele atribuţii referitoare la cariera magistraţilor: 

a) propune Preşedintelui României numirea în funcţie şi eliberarea din funcţie a judecătorilor şi a procurorilor, cu excepţia celor stagiari. În cazul judecătorilor în funcţie ai Înaltei Curţi de Casaţie şi Justiţie, Plenul examinează şi recomandările primite de la Colegiul de conducere al acestei Curţi; 

b) propune Preşedintelui României numirea în funcţie şi revocarea din funcţie a preşedintelui, vicepreşedintelui şi preşedinţilor de secţii ai Înaltei Curţi de Casaţie şi Justiţie, a procurorului general al Parchetului de pe lângă Înalta Curte de Casaţie şi Justiţie şi a procurorului general al Parchetului Naţional Anticorupţie, precum şi a adjuncţilor acestora;

c) dispune promovarea magistraţilor în funcţiile de execuţie;

d) dispune promovarea magistraţilor în funcţiile de conducere din cadrul instanţelor şi al parchetelor, în urma consultării magistraţilor din cadrul instanţelor şi parchetelor respective; 

e) numeşte judecătorii stagiari şi procurorii stagiari, pe baza rezultatelor obţinute la examenul de absolvire al Institutului Naţional al Magistraturii;

f) eliberează din funcţie judecătorii stagiari şi procurorii stagiari;

g) aprobă transferul magistraţilor;

h) dispune suspendarea din funcţie a magistraţilor;

i) numeşte, pe perioade determinate, în posturi vacante magistraţi de carieră pensionari;

j) propune Preşedintelui României conferirea de distincţii pentru magistraţi, în condiţiile legii.


	Art.35. – (1) Plenul Consiliului Superior al Magistraturii are următoarele atribuţii referitoare la cariera magistraţilor: 

a) propune Preşedintelui României numirea în funcţie şi eliberarea din funcţie a judecătorilor şi a procurorilor, cu excepţia celor stagiari. În cazul judecătorilor în funcţie ai Înaltei Curţi de Casaţie şi Justiţie, plenul examinează şi recomandările primite de la Colegiul de conducere al acestei Curţi; 

b) – Text nemodificat.
c) – Text nemodificat.

d) – Text nemodificat.

e) – Text nemodificat.

f) – Text nemodificat.

g) – Text nemodificat.

h) – Text nemodificat.

i) – Text nemodificat.

j) – Text nemodificat.


	Pentru rigoarea textului.
	Senat

	45
	Art.36. – Plenul Consiliului Superior al Magistraturii are următoarele atribuţii referitoare la recrutarea, evaluarea, formarea şi examenele magistraţilor: 
a) la propunerea Consiliului ştiinţific al Institutului Naţional al Magistraturii, stabileşte numărul anual de cursanţi ai Institutului Naţional al Magistraturii, aprobă anual data şi locul pentru organizarea concursului de admitere la Institutul Naţional al Magistraturii, stabileşte tematica pentru concursul de admitere la Institutul Naţional al Magistraturii şi aprobă programul de formare profesională a auditorilor de justiţie; 

b) organizează şi validează, potrivit legii, examenul de capacitate al magistraţilor şi aprobă programul de formare profesională continuă a magistraţilor, la propunerea Consiliului ştiinţific al Institutului Naţional al Magistraturii, precum şi tematica activităţilor de formare profesională continuă organizate de curţile de apel şi parchetele de pe lângă acestea;

c) dispune organizarea concursului de promovare a magistraţilor;

d) numeşte comisiile pentru evaluarea anuală a activităţii profesionale a magistraţilor, în condiţiile legii;

e) numeşte şi revocă directorul şi directorii adjuncţi ai Institutului Naţional al Magistraturii, la propunerea Consiliului ştiinţific al Institutului Naţional al Magistraturii şi desemnează judecătorii, membri în Consiliul ştiinţific al Institutului Naţional al Magistraturii.
f) la propunerea Consiliului ştiinţific al Institutului Naţional al Magistraturii, aprobă structura organizatorică, statele de funcţii şi statele de personal ale Institutului Naţional al Magistraturii.


	Art.36. – Plenul Consiliului Superior al Magistraturii are următoarele atribuţii referitoare la recrutarea, evaluarea, formarea şi examenele magistraţilor: 
a) – Text nemodificat.
b) – Text nemodificat.

c) – Text nemodificat.

d) - Text nemodificat.
e) numeşte şi revocă directorul şi directorii adjuncţi ai Institutului Naţional al Magistraturii, la propunerea Consiliului ştiinţific al Institutului Naţional al Magistraturii şi desemnează judecătorii şi procurorii, care vor face parte din   Consiliul ştiinţific al Institutului Naţional al Magistraturii;
f) – Text nemodificat.

Autor: Comisia juridică.

	   Completarea este necesară întrucât din text au fost omişi „procurorii”.
	Senat

	46
	Art.37. – Plenul Consiliului Superior al Magistraturii are următoarele atribuţii referitoare la organizarea şi funcţionarea instanţelor şi a parchetelor:
a) aprobă înfiinţarea şi desfiinţarea secţiilor curţilor de apel, ale instanţelor din circumscripţiile acestora şi ale parchetelor de pe lângă acestea, precum şi înfiinţarea sediilor secundare ale instanţelor judecătoreşti şi circumscripţiile acestora, în condiţiile legii;

b) avizează proiectul de hotărâre a Guvernului privind lista localităţilor care fac parte din circumscripţiile judecătoriilor;

c) stabileşte categoriile de procese sau cereri care se soluţionează în municipiul Bucureşti numai de anumite instanţe, cu respectarea competenţei materiale prevăzute de lege; 

d) la propunerea preşedinţilor curţilor de apel, stabileşte numărul vicepreşedinţilor curţilor de apel, ai tribunalelor şi ai tribunalelor specializate, precum şi judecătoriile la care funcţionează un vicepreşedinte;

e) la propunerea procurorului general al Parchetului de pe lângă Înalta Curte de Casaţie şi Justiţie, stabileşte numărul adjuncţilor procurorilor generali ai parchetelor de pe lângă curţile de apel şi ai prim-procurorilor parchetelor de pe lângă tribunale, precum şi parchetele de pe lângă judecătorii unde prim-procurorii sunt ajutaţi de adjuncţi; 

f) convoacă adunările generale ale magistraţilor, în condiţiile legii;

g) aprobă măsurile pentru suplimentarea sau reducerea numărului de posturi pentru instanţe şi parchete; 

h) emite avizul pentru proiectele de buget ale instanţelor şi parchetelor.


	Art.37. – Plenul Consiliului Superior al Magistraturii are următoarele atribuţii referitoare la organizarea şi funcţionarea instanţelor şi a parchetelor:

a) – Text nemodificat.
b)  – Text nemodificat.

c) – Text nemodificat. 

d)  – Text nemodificat.

e) – Text nemodificat. 

f) – Text nemodificat. 

g) – Text nemodificat. 

h) emite avizele conforme pentru

proiectele de buget ale instanţelor şi parchetelor.

      Autor: Comisia juridică.


	Pentru accentuarea caracterului obligatoriu al acestor avize.
	Senat

	47
	Art.38. – (1) Plenul Consiliului Superior al Magistraturii adoptă Codul deontologic al magistraţilor, în aplicarea Legii privind statutul magistraţilor, Regulamentul de organizare şi funcţionare a Consiliului Superior al Magistraturii, Regulamentul privind procedura alegerii membrilor Consiliului Superior al Magistraturii, Regulamentul de ordine interioară a instanţelor judecătoreşti, precum şi alte regulamente şi hotărâri prevăzute în Legea privind statutul magistraţilor şi în Legea privind organizarea judiciară.
     (2) Plenul Consiliului Superior al Magistraturii avizează proiectele de acte normative ce privesc activitatea autorităţii judecătoreşti. 

(3)  Plenul Consiliului Superior al Magistraturii avizează proiectele de regulamente şi ordine care se aprobă de ministrul justiţiei, în cazurile prevăzute de lege.

(4) Plenul Consiliului Superior al Magistraturii poate sesiza ministrul justiţiei cu privire la necesitatea iniţierii sau modificării unor acte normative în domeniul justiţiei.


	Art.38. – (1) Plenul Consiliului Superior al Magistraturii adoptă Codul deontologic al magistraţilor, Regulamentul de organizare şi funcţionare a Consiliului Superior al Magistraturii, Regulamentul privind procedura alegerii membrilor Consiliului Superior al Magistraturii, Regulamentul de ordine interioară al instanţelor judecătoreşti şi parchetelor, precum şi alte regulamente şi hotărâri prevăzute în Legea privind statutul magistraţilor şi în Legea privind organizarea judiciară.

      (2) Plenul Consiliului Superior al Magistraturii asigură  publicarea Codului  deontologic şi a regulamentelor prevăzute la alin.(1) în Monitorul Oficial al României, Partea I, şi pe pagina de Internet a Consiliului Superior al Magistraturii.
(3) – Text nemodificat. 

(4)  – Text nemodificat. 

(5) – Text nemodificat. 

(6) Plenul Consiliului Superior al Magistraturii publică anual în Monitorul Oficial şi pe pagina de Internet a Consiliului Superior al Magistraturii raportul privind starea justiţiei. 
Autori: deputaţii  Cornel Bădoiu şi Cristian Dumitrescu.


	Pentru indicarea şi a  Regulamentului de ordine interioară a parchetelor în  rândul documentelor adoptate de către Consiliul Superior al Magistraturii.
Pentru asigurarea  publicităţii  acestor documente.

Ca urmare a introducerii textului nou, care a devenit alin.(2), alineatele iniţiale (2) – ( 4), prin renumerotare, au devenit alin.(3) – (5) cu acelaşi conţinut.

Pentru asigurarea transparenţei activităţii judecătoreşti şi  analiza periodică a stării justiţiei.
	Senat

	48
	Art.39. – Plenul Consiliului Superior al Magistraturii numeşte secretarul general şi personalul cu funcţii de conducere din aparatul Consiliului Superior al Magistraturii. 


	Art.39. – Text nemodificat.
	
	

	49
	Secţiunea a 3-a

Atribuţiile secţiilor Consiliului Superior al Magistraturii  


	Text nemodificat.
	
	

	50
	Art.40. – Secţiile Consiliului Superior al Magistraturii au  următoarele atribuţii referitoare la cariera magistraţilor:

a) dispun detaşarea şi delegarea magistraţilor, în condiţiile legii;


b) analizează îndeplinirea condiţiilor legale de către magistraţii stagiari care au promovat examenul de capacitate, de către alţi jurişti care au fost admişi la concursul de intrare în magistratură, de către magistraţii înscrişi la concursul de promovare în funcţii de execuţie şi de cei care şi-au depus candidatura pentru promovarea în funcţii de conducere;


c) soluţionează contestaţiile împotriva calificativelor acordate de comisiile de evaluare anuală a activităţii profesionale a magistraţilor; 


d) emit avizul conform pentru menţinerea în funcţie a magistraţilor sau, după caz, pentru reîncadrarea în funcţie a magistraţilor pensionaţi, până la împlinirea vârstei de 68 ani;


e) iau măsuri pentru soluţionarea sesizărilor primite de la justiţiabili sau de la alte persoane privind conduita necorespunzătoare a unui magistrat.


	Art.40. – Secţiile Consiliului Superior al Magistraturii au  următoarele atribuţii referitoare la cariera magistraţilor:


a) – Text nemodificat;

b) analizează îndeplinirea condiţiilor legale de către magistraţii stagiari care au promovat examenul de capacitate, de către alţi jurişti care au fost admişi la concursul de intrare în magistratură, de către magistraţii înscrişi la concursul de promovare în funcţii de execuţie şi de către cei care şi-au depus candidatura pentru promovarea în funcţii de conducere;


c) soluţionează contestaţiile împotriva calificativelor acordate de comisiile de evaluare anuală a activităţii profesionale a magistraţilor, constituite în condiţiile legii; 


d) – Text nemodificat;


e) iau măsuri pentru soluţionarea sesizărilor primite de la justiţiabili sau de la alte persoane privind conduita necorespunzătoare a magistraţilor.  

Autor: deputat Ştefan Cazimir.

	Pentru acurateţea exprimării.
	Senat

	51
	Art.41. – Secţiile Consiliului Superior al Magistraturii încuviinţează percheziţia, reţinerea sau arestarea preventivă a judecătorilor, a procurorilor şi a magistraţilor asistenţi.


	Art.41. – (1) Secţia pentru judecători a Consiliului Superior al Magistraturii încuviinţează percheziţia, reţinerea sau arestarea preventivă a judecătorilor şi a magistraţilor asistenţi.

(2) Secţia pentru procurori a Consiliului Superior al Magistraturii încuviinţează percheziţia, reţinerea sau arestarea preventivă a procurorilor.

(3) Dispoziţiile prevăzute la alin.(1) şi (2) nu se aplică în caz de infracţiune flagrantă.
Autor: Comisia juridică.


	Pentru delimitarea mai clară a competenţelor secţiilor Consiliului Superior al Magistraturii în ceea ce priveşte încuviinţarea percheziţiei, reţinerii sau arestării preventive.
	Senat

	52
	Art.42. – Secţia pentru judecători a Consiliului Superior al Magistraturii numeşte şi promovează magistraţii asistenţi ai Înaltei Curţi de Casaţie şi Justiţie, în condiţiile legii.


	Art.42. – Text nemodificat.
	
	

	53
	Secţiunea a 4-a

Atribuţiile Consiliului Superior al Magistraturii în domeniul răspunderii disciplinare a magistraţilor


	Text nemodificat.

	
	

	54
	Art.43. – (1) Consiliul Superior al Magistraturii îndeplineşte rolul de instanţă de judecată, prin secţiile sale, în domeniul răspunderii disciplinare a judecătorilor şi a procurorilor.

(2) Secţia pentru judecători are rolul de instanţă disciplinară şi pentru magistraţii asistenţi ai Înaltei Curţi de Casaţie şi Justiţie. 


	Art.43. – (1) Consiliul Superior al Magistraturii îndeplineşte, prin secţiile sale, rolul de instanţă de judecată în domeniul răspunderii disciplinare a judecătorilor şi a procurorilor.

(2) – Text nemodificat. 

Autor: deputat Ştefan Cazimir.


	Pentru claritatea exprimării.
	Senat

	55
	Art.44. – (1) Acţiunea disciplinară se exercită de:

a) Colegiul de conducere al Înaltei Curţi de Casaţie şi Justiţie, pentru Preşedintele, vicepreşedintele, judecătorii şi magistraţii asistenţi ai Înaltei Curţi de Casaţie şi Justiţie, precum şi pentru preşedinţii curţilor de apel;

b) colegiile de conducere ale curţilor de apel, pentru judecătorii din cadrul curţilor de apel şi al instanţelor din circumscripţia acestora;  

c) Colegiul de conducere al Parchetului de pe lângă Înalta Curte de Casaţie şi Justiţie, pentru procurorul general, prim-adjunctul şi adjuncţii acestuia, precum şi pentru procurorii Parchetului de pe lângă Înalta Curte de Casaţie şi Justiţie şi procurorii generali ai curţilor de apel;

d) Colegiul de conducere al Parchetului Naţional Anticorupţie, pentru procurorul general, adjuncţii acestuia şi procurorii Parchetului Naţional Anticorupţie;

e) colegiile de conducere ale parchetelor de pe lângă curţile de apel, pentru procurorii din cadrul parchetelor de pe lângă curţile de apel şi al parchetelor din circumscripţia acestora. 

(2) În cazul exercitării acţiunii disciplinare, la lucrările colegiilor de conducere nu participă judecătorii inspectori sau, după caz, procurorii inspectori şi magistratul împotriva căruia se exercită acţiunea disciplinară. 


	Art.44. – (1) Acţiunea disciplinară se exercită de:
a) Colegiul de conducere al Înaltei Curţi de Casaţie şi Justiţie, pentru preşedintele, vicepreşedintele, judecătorii şi magistraţii asistenţi ai Înaltei Curţi de Casaţie şi Justiţie, precum şi pentru preşedinţii curţilor de apel;

b) – Text nemodificat.
c) – Text nemodificat.

d) - Text nemodificat.

e) - Text nemodificat.

(2) În cazul exercitării acţiunii disciplinare, la lucrările colegiilor de conducere nu participă judecătorii, judecătorii inspectori sau, după caz, procurorii inspectori şi magistratul împotriva căruia se exercită acţiunea disciplinară. 

     Autor: deputat Cornel Bădoiu.

	Pentru acurateţe gramaticală.
Pentru cuprinderea tuturor categoriilor de magistraţi avuţi în vedere  de reglementările cuprinse  în acest alineat.
	Senat

	56
	Art.45. – (1) În vederea exercitării acţiunii disciplinare, este obligatorie efectuarea cercetării prealabile, care se dispune de titularul acestei acţiuni.


(2) Cercetarea prealabilă se efectuează de judecătorii inspectori din cadrul Înaltei Curţi de Casaţie şi Justiţie sau din cadrul curţilor de apel ori, după caz, de procurorii inspectori din cadrul Parchetului de pe lângă Înalta Curte de Casaţie şi Justiţie, Parchetul Naţional Anticorupţie sau din cadrul parchetelor de pe lângă curţile de apel.


(3) În cadrul cercetării prealabile se stabilesc faptele şi urmările acestora, împrejurările în care au fost săvârşite, existenţa sau inexistenţa vinovăţiei şi orice alte date concludente. Ascultarea celui în cauză şi verificarea apărărilor magistratului cercetat sunt obligatorii. Refuzul magistratului cercetat de a face declaraţii sau de a se prezenta la cercetări se constată prin proces-verbal şi nu împiedică finalizarea cercetării. Magistratul cercetat are dreptul să cunoască toate actele cercetării şi să solicite probe în apărare.


(4) După primirea rezultatului cercetării prealabile, titularul acţiunii disciplinare sesizează secţiile Consiliului Superior al Magistraturii, în vederea judecării acţiunii disciplinare.


(5) Acţiunea disciplinară se exercită în termen de 60 de zile de la data înregistrării actului de constatare a abaterii, dar nu mai târziu de un an de la data săvârşirii abaterii. 


	Art.45. – (1) În vederea exercitării acţiunii disciplinare este obligatorie efectuarea cercetării prealabile, care se dispune de titularul acestei acţiuni.


(2) Cercetarea prealabilă se efectuează de judecătorii desemnaţi de Colegiul de  conducere al Înaltei Curţi de Casaţie şi Justiţie, de judecătorii inspectori din cadrul curţilor de apel ori, după caz, de procurorii inspectorii din cadrul Parchetului de pe lângă Înalta Curte de Casaţie şi Justiţie, Parchetului Naţional Anticorupţie sau din cadrul parchetelor de pe lângă curţile de apel.


(3) În cadrul cercetării prealabile se stabilesc faptele şi urmările acestora, împrejurările în care au fost săvârşite, existenţa sau inexistenţa vinovăţiei şi orice alte date concludente. Ascultarea celui în cauză şi verificarea apărărilor magistratului cercetat sunt obligatorii. Refuzul magistratului cercetat de a face declaraţii sau de a se prezenta la cercetări se constată prin proces-verbal şi nu împiedică încheierea cercetării. Magistratul cercetat are dreptul să cunoască toate actele cercetării şi să solicite probe în apărare.


(4) – Text nemodificat.


(5) – Text nemodificat.

Autor: deputat Cornel Bădoiu.

	Pentru acurateţe gramaticală se elimină virgula după sintagma „acţiunii disciplinare”.
Pentru cuprinderea tuturor categoriilor de magistraţi avuţi în vedere  de reglementările cuprinse  în acest alineat.

Pentru claritatea exprimării.
	Senat

	57
	Art.46. – Cercetarea prealabilă în cazul abaterilor disciplinare săvârşite de judecătorii inspectori sau procurorii inspectori se efectuează de judecătorii sau, după caz, procurorii desemnaţi de colegiul de conducere al instanţei ori al parchetului din care face parte judecătorul inspector sau procurorul inspector.


	Art.46. – Cercetarea prealabilă în cazul abaterilor disciplinare săvârşite de judecătorii,  judecătorii inspectori sau procurorii inspectori  prevăzuţi la art.45 alin.(2) se efectuează de judecătorii sau, după caz, procurorii desemnaţi de colegiul de conducere al instanţei ori al parchetului din care face parte judecătorul, judecătorul inspector sau procurorul inspector.

Autor: deputat Cornel Bădoiu.


	Pentru corelare cu modificările aduse la art.45 alin.(2).
	Senat

	58
	Art.47. – (1) În procedura disciplinară în faţa secţiilor Consiliului Superior al Magistraturii, citarea magistratului împotriva căruia se exercită acţiunea disciplinară este obligatorie. Magistratul poate fi asistat sau, după caz, reprezentat, de un avocat.


(2) Magistratul şi, după caz, avocatul său are dreptul să ia cunoştinţă de toate actele dosarului şi poate solicita administrarea de probe în apărare.

(3) Secţiile Consiliului Superior al Magistraturii, în cazul în care constată că sesizarea este întemeiată, aplică una dintre sancţiunile disciplinare prevăzute de lege în raport cu gravitatea abaterii disciplinare săvârşite de magistrat şi cu circumstanţele personale ale acestuia.    


	Art.47. – (1) În procedura disciplinară în faţa secţiilor Consiliului Superior al Magistraturii, citarea magistratului împotriva căruia se exercită acţiunea disciplinară este obligatorie. Magistratul poate fi reprezentat de un alt magistrat sau poate fi asistat sau reprezentat de un avocat.  


(2) Magistratul şi, după caz, reprezentantul sau avocatul său au dreptul să ia cunoştinţă de toate actele dosarului şi pot solicita administrarea de probe în apărare.

(3) – Text nemodificat.    

Autori: deputaţii Cornel Bădoiu şi Ştefan Cazimir.


	     Pentru acordarea posibilităţii reprezentării  şi de un magistrat, avându-se în vedere calitatea profesională a acestor persoane.
Pentru corelare cu modificările aduse la alin.(1).
	Senat

	59
	Art.48. – Secţiile Consiliului Superior al Magistraturii soluţionează acţiunea disciplinară printr-o hotărâre care cuprinde în principal următoarele:

    
a) descrierea faptei care constituie abatere disciplinară şi încadrarea juridică a acesteia;

    
b) temeiul de drept în baza căruia se aplică sancţiunea;

    
c) motivele pentru care au fost înlăturate apărările formulate de magistrat;

d) sancţiunea aplicată şi motivele care au stat la baza aplicării acesteia;

    
e) calea de atac şi termenul în care hotărârea poate fi atacată;

    
f) instanţa competentă să judece calea de atac.


	Art.48. – Secţiile Consiliului Superior al Magistraturii soluţionează acţiunea disciplinară printr-o hotărâre care cuprinde în principal următoarele:


a) – Text nemodificat;

b) temeiul de drept al aplicării sancţiunii;

    
c) – Text nemodificat;

     d) – Text nemodificat;

    
e) – Text nemodificat;

    
f) – Text nemodificat.

      Autor: deputat Ştefan Cazimir.


	Pentru rigoarea textului.
	Senat

	60
	Art.49. – (1) Hotărârile secţiilor Consiliului Superior al Magistraturii prin care s-a soluţionat acţiunea disciplinară se redactează obligatoriu în termen de cel mult 10 de zile de la pronunţare şi se comunică de îndată, în scris, magistratului şi titularului acţiunii disciplinare. Comunicarea hotărârilor este asigurată de Secretariatul General al Consiliului Superior al Magistraturii. 

(2) Împotriva hotărârilor prevăzute la alin.(1), se poate exercita recurs, în termen de 15 de zile de la comunicare. Competenţa soluţionării recursului aparţine Completului de 9 judecători al Înaltei Curţi de Casaţie şi Justiţie. Din Completul de 9 judecători nu pot face parte membrii cu drept de vot ai Consiliului Superior al Magistraturii şi magistratul sancţionat disciplinar.

(3) Recursul suspendă executarea hotărârii secţiei Consiliului Superior al Magistraturii de aplicare a sancţiunii disciplinare.

(4) Hotărârea prin care se soluţionează recursul prevăzut la alin.(2) este irevocabilă.


	Art.49. – (1) Hotărârile secţiilor Consiliului Superior al Magistraturii prin care s-a soluţionat acţiunea disciplinară se redactează obligatoriu în termen de cel mult 20 de zile de la pronunţare şi se comunică de îndată, în scris, magistratului şi titularului acţiunii disciplinare. Comunicarea hotărârilor este asigurată de Secretariatul General al Consiliului Superior al Magistraturii. 

(2) Împotriva hotărârilor prevăzute la alin.(1) se poate exercita recurs, în termen de 15 de zile de la comunicare. Competenţa soluţionării recursului aparţine Completului de 9 judecători al Înaltei Curţi de Casaţie şi Justiţie. Din Completul de 9 judecători nu pot face parte membrii cu drept de vot ai Consiliului Superior al Magistraturii şi magistratul sancţionat disciplinar.

(3) – Text nemodificat.

      (4) – Text nemodificat.

Autor: deputat Cornel Bădoiu.


	Majorarea termenului de la 10 la 20 de zile este justificată de  acordarea unui termen suficient  în vederea  redactării.

Pentru acurateţe gramaticală s-a eliminat virgula din faţa predicatului  „se poate  exercita”.
	Senat

	61
	Art.50. – În cazul în care s-a dispus excluderea din magistratură a unui judecător sau a unui procuror, hotărârea irevocabilă se transmite Preşedintelui României, în vederea emiterii decretului de eliberare din funcţie.


	Art.50. – Text nemodificat.


	
	

	62
	CAPITOLUL V

Statutul membrilor Consiliului Superior al Magistraturii


	Text nemodificat.


	
	

	63
	Art.51. – (1) Durata mandatului membrilor aleşi ai Consiliului Superior al Magistraturii este de 6 ani
(2) Calitatea de reprezentant al societăţii civile ales membru al Consiliului Superior al Magistraturii este incompatibilă cu calitatea de parlamentar, ales local, funcţionar public, magistrat în activitate, notar public, avocat, consilier juridic sau executor judecătoresc în exerciţiu.
      (3) Calitatea de membru al Consiliului Superior al Magistraturii încetează, după caz, la expirarea mandatului, prin demisie, revocare din funcţie, nerezolvarea stării de incompatibilitate în termen de 15 zile de la data alegerii ori în caz de pierdere a funcţiei care a determinat desemnarea ca membru al Consiliului Superior al Magistraturii, precum şi prin deces.


	Art.51. – (1) Durata mandatului membrilor aleşi ai Consiliului Superior al Magistraturii este de 6 ani. Membrii Consiliului Superior al Magistraturii au calitatea de demnitar.
(2) – Text nemodificat.
(3) – Text nemodificat.

Autori: deputaţii  Cornel Bădoiu şi Marin Cristea.

	Pentru recunoaşterea importanţei sociale a activităţii desfăşurate de către membrii Consiliului Superior al Magistraturii.
	Senat

	64
	Art.52. – (1) Revocarea din funcţia de membru ales al Consiliului Superior al Magistraturii se propune de preşedintele Consiliului în situaţia în care persoana în cauză nu mai îndeplineşte condiţiile legale pentru a fi membru ales al Consiliului Superior al Magistraturii sau în cazul neîndeplinirii atribuţiilor în cadrul Consiliului Superior al Magistraturii.


(2) Plenul Consiliului Superior al Magistraturii, la sesizarea preşedintelui Consiliului, poate dispune revocarea din funcţia de membrul ales al Consiliului Superior al Magistraturii. 


	Art.52. – (1) Revocarea din funcţia de membru ales al Consiliului Superior al Magistraturii se propune de preşedintele sau vicepreşedintele Consiliului în situaţia în care persoana în cauză nu mai îndeplineşte condiţiile legale pentru a fi membru ales al Consiliului Superior al Magistraturii sau în cazul neîndeplinirii atribuţiilor în cadrul Consiliului Superior al Magistraturii.


(2) Plenul Consiliului Superior al Magistraturii, la sesizarea preşedintelui  sau vicepreşedintelui, după caz, Consiliului, poate dispune revocarea din funcţia de membru ales al Consiliului Superior al Magistraturii. 

Autor: deputat Cornel Bădoiu.

	Pentru acoperirea situaţiilor în care vicepreşedintele Consiliului Superior al Magistraturii  prezidează şedinţele, potrivit competenţelor sale.
	Senat

	65
	Art.53. – În cazul încetării calităţii de membru al Consiliului Superior al Magistraturii înainte de expirarea mandatului, Plenul Consiliului Superior al Magistraturii propune Senatului validarea magistratului care a obţinut numărul următor de voturi în cadrul alegerilor desfăşurate potrivit art.9 alin.(3) sau art.14 ori, după caz, alegerea unuia dintre candidaţii prevăzuţi la art.20. Mandatul noului membru durează până la expirarea mandatului celui în locul căruia a fost ales.


	Art.53. Text nemodificat.
	
	

	66
	Art.54. – (1) Pe perioada mandatului, preşedintele şi vicepreşedintele Consiliului Superior al Magistraturii primesc o indemnizaţie lunară egală cu cea a preşedintelui sau, după caz, a vicepreşedintelui Înaltei Curţi de Casaţie şi Justiţie.

(2) Ceilalţi magistraţi aleşi ca membri ai Consiliului Superior al Magistraturii beneficiază, pe perioada mandatului, de o indemnizaţie lunară egală cu cea a unui judecător de la Înalta Curte de Casaţie şi Justiţie.

(3) Membrii Consiliului Superior al Magistraturii, cu excepţia celor prevăzuţi la alin.(1) şi (2), primesc lunar, pentru participarea la şedinţe un spor de 10% din indemnizaţia de încadrare brută lunară stabilită de lege pentru funcţia de judecător la Înalta Curte de Casaţie şi Justiţie.  


	Art.54. – (1) Pe perioada mandatului, preşedintele Consiliului Superior al Magistraturii primeşte o indemnizaţie lunară egală cu cea a preşedintelui Înaltei Curţi de Casaţie şi Justiţie.

(2) Vicepreşedintele şi ceilalţi magistraţi aleşi ca membri ai Consiliului Superior al Magistraturii beneficiază, pe perioada mandatului, de o indemnizaţie lunară egală cu cea a vicepreşedintelui Înaltei Curţi de Casaţie şi Justiţie.

(3) Membrii Consiliului Superior al Magistraturii, cu excepţia celor prevăzuţi la alin.(1) şi (2), primesc lunar, pentru activitatea desfăşurată, un spor de 10% din indemnizaţia de încadrare brută lunară stabilită de lege pentru funcţia de judecător la Înalta Curte de Casaţie şi Justiţie.  

Autor: deputat Cornel Bădoiu.

	Majorarea indemnizaţiei este justificată de statutul de demnitar pe care îl au membrii Consiliului Superior al Magistraturii.
Activitatea membrilor Consiliului Superior al Magistraturii nu se limitează la participarea la şedinţe.
	Senat

	67
	Art.55. – (1) Magistraţii aleşi membri ai Consiliului Superior al Magistraturii nu pot fi  promovaţi pe durata mandatului.

(2) Magistraţii aleşi membri ai Consiliului Superior al Magistraturii îşi pierd această calitate în cazul transferului sau al detaşării în funcţii din afara instanţelor sau, după caz, a parchetelor.

(3) Din Consiliul Superior al Magistraturii nu pot face parte în timpul aceluiaşi mandat soţi sau rude ori afini până la gradul IV inclusiv.


	Art.55. – Text nemodificat.
	
	

	68
	CAPITOLUL VI

Aparatul Consiliului Superior al Magistraturii


	CAPITOLUL VI

Aparatul tehnic  -  administrativ al   Consiliului Superior al Magistraturii

Autor: deputat Cornel Bădoiu.


	Pentru redarea denumirii uzuale a  unui astfel de aparat de lucru.
	Senat

	69
	Art.56. – Consiliul Superior al Magistraturii dispune de un aparat propriu. 


	Art.56. – Consiliul Superior al Magistraturii dispune de un aparat tehnic  -  administrativ propriu. 

Autor: deputat Cornel Bădoiu.
	Pentru corelare cu titlul Capitolului VI, astfel cum a fost completat.
	Senat

	70
	Art.57. – (1) Finanţarea cheltuielilor curente şi de capital ale Consiliului Superior al Magistraturii se asigură de la bugetul de stat.

(2) Bugetul Consiliului Superior al Magistraturii cuprinde distinct şi bugetul Institutului Naţional al Magistraturii.

(3) Preşedintele Consiliului Superior al Magistraturii are calitatea de ordonator principal de credite, care poate fi delegată secretarului general.

(4) Bugetul pentru curţile de apel, tribunale, tribunale specializate şi judecătorii este gestionat de Ministerul Justiţiei, ministrul justiţiei având calitatea de ordonator principal de credite. 


	Art.57. – Text nemodificat.
	
	

	71
	Art.58. – (1) Aparatul Consiliului Superior al Magistraturii este condus de un secretar general numit pe o perioadă de 4 ani, cu posibilitatea reinvestirii.

(2) Secretarul general este numit de Plenul Consiliului Superior al Magistraturii dintre magistraţii care au cel puţin 10 ani vechime în funcţia de judecător sau procuror şi îndeplinesc celelalte condiţii prevăzute de lege pentru promovarea în funcţii de conducere.

(3) Secretarul general al Consiliului Superior al Magistraturii poate fi ajutat de un secretar general adjunct, numit în condiţiile prevăzute la alin.(1) şi (2). 

(4) Secretarul general al Consiliului Superior al Magistraturii primeşte o indemnizaţie lunară egală cu cea a unui secretar de stat. 


	Art.58. – (1) Aparatul  tehnic – administrativ al Consiliului Superior al Magistraturii este condus de un secretar general numit pe o perioadă de 4 ani, cu posibilitatea reinvestirii.

(2) Secretarul general este numit de Plenul Consiliului Superior al Magistraturii dintre magistraţii care au cel puţin 10 ani vechime efectivă în magistratură şi îndeplinesc celelalte condiţii prevăzute de lege pentru promovarea în funcţii de conducere.

(3) – Text nemodificat. 

(4) Secretarul general al Consiliului Superior al Magistraturii primeşte o indemnizaţie lunară egală cu cea a unui secretar de stat, iar adjunctul acestuia, o indemnizaţie lunară egală cu cea a unui  subsecretar de stat. 

Autor: deputat Cornel Bădoiu.


	Pentru corelare cu titlul Capitolului VI, astfel cum a fost completat.
Pentru a se asigura numirea în această funcţie a persoanelor cu vechime efectivă în activitatea de magistrat.  
Pentru reglementarea  nivelului de  salarizarea şi a secretarului general  adjunct al C.S.M.


	Senat

	72
	Art.59. – (1) În cadrul aparatului Consiliului Superior al Magistraturii funcţionează direcţii, servicii şi birouri. 

(2) Structura organizatorică a aparatului Consiliului Superior al Magistraturii se stabileşte prin hotărâre a Plenului, în limitele bugetului aprobat.

	Art.59. – (1) Aparatul  tehnic – administrativ al  Consiliului Superior al Magistraturii este organizat în  direcţii, servicii şi birouri. 

(2) Structura organizatorică a aparatului tehnic – administrativ al Consiliului Superior al Magistraturii se stabileşte prin hotărâre a plenului, în limitele bugetului.

Autori: deputaţii  Cornel Bădoiu şi Ştefan Cazimir.

	Pentru corelare cu titlul Capitolului VI, astfel cum a fost completat.

Pentru a se evita o exprimare tautologică s-a eliminat „aprobat”.


	Senat

	73
	Art.60. – (1) Personalul din aparatul Consiliului Superior al Magistraturii este numit prin concurs sau examen. 

(2) Personalul de conducere din aparatul Consiliului Superior al Magistraturii este numit de Plen, iar cel de execuţie de secretarul general.

(3) Funcţiile de specialitate juridică din aparatul Consiliului Superior al Magistraturii pot fi ocupate şi de magistraţi detaşaţi, în condiţiile legii.

(4) Funcţionarii publici şi personalul contractual din aparatul Consiliului Superior al Magistraturii sunt salarizaţi potrivit dispoziţiilor legale aplicabile aceloraşi categorii de personal din aparatul Parlamentului.

(5) Statele de funcţii şi de personal se aprobă de Plenul Consiliului Superior al Magistraturii, în limitele bugetului aprobat.


	Art.60. – (1) Personalul din aparatul tehnic – administrativ al Consiliului Superior al Magistraturii este numit prin concurs sau examen. 

(2) Personalul de conducere din aparatul tehnic – administrativ al Consiliului Superior al Magistraturii este numit de plen, iar cel de execuţie de secretarul general.

(3) Funcţiile de specialitate juridică din aparatul tehnic – administrativ al Consiliului Superior al Magistraturii pot fi ocupate şi de judecători şi procurori detaşaţi, în condiţiile legii.

(4) Funcţionarii publici şi personalul contractual din aparatul tehnic – administrativ al  Consiliului Superior al Magistraturii sunt salarizaţi potrivit dispoziţiilor legale aplicabile aceloraşi categorii de personal din aparatul Parlamentului.

(5) Statele de funcţii şi de personal se aprobă de Plenul Consiliului Superior al Magistraturii, în limitele bugetului.

Autor: deputat Cornel Bădoiu.


	Pentru corelare cu titlul Capitolului VI, astfel cum a fost completat.

Pentru a se evita o exprimare tautologică s-a eliminat „aprobat”.


	Senat

	74
	Art.61 – Atribuţiile secretarului general şi ale personalului din aparatul Consiliului Superior al Magistraturii, precum şi organizarea, funcţionarea şi a compartimentelor din cadrul aparatului Consiliului Superior al Magistraturii se stabilesc prin Regulamentul de organizare şi funcţionare a Consiliului Superior al Magistraturii.


	Art.61 – Atribuţiile secretarului general şi ale personalului din aparatul tehnic – administrativ al  Consiliului Superior al Magistraturii, precum şi organizarea şi funcţionarea compartimentelor din cadrul aparatului tehnic – administrativ al  Consiliului Superior al Magistraturii se stabilesc prin Regulamentul de organizare şi funcţionare a Consiliului Superior al Magistraturii.

Autor: deputat Cornel Bădoiu.


	Pentru corelare cu titlul Capitolului VI, astfel cum a fost completat.


	Senat

	75
	CAPITOLUL VII

Dispoziţii tranzitorii şi finale


	Text nemodificat.
	
	

	76
	Art.62. – Numărul de posturi necesar funcţionării aparatului Consiliului Superior al Magistraturii se stabileşte prin hotărâre a Plenului, în limitele bugetului aprobat.


	Art.62. – Numărul de posturi necesar funcţionării aparatului Consiliului Superior al Magistraturii se stabileşte prin hotărâre a plenului, în limitele bugetului.

Autor: deputat Ştefan Cazimir.

	Pentru a se evita o exprimare tautologică s-a eliminat „aprobat”.
	Senat

	77
	Art.63. – Noul Consiliu Superior al Magistraturii se organizează în termen de 90 de zile de la data intrării în vigoare a prezentei legi. 


	Art.63. – Noul Consiliu Superior al Magistraturii îşi începe activitatea în termen de 90 de zile de la data intrării în vigoare a prezentei legi. 

Autor: deputat Ştefan Cazimir.

	Pentru claritatea exprimării.
	Senat

	78
	Art.64. – Lucrările în curs de soluţionare referitoare la atribuţiile trecute din competenţa ministrului justiţiei în competenţa Consiliului Superior al Magistraturii şi dosarele profesionale ale magistraţilor în funcţie la data intrării în vigoare a prezentei legi se transmit noului Consiliu Superior al Magistraturii în termen de 30 de zile de la constituirea acestuia.


	Art.64. – Lucrările în curs de soluţionare referitoare la atribuţiile trecute în competenţa Consiliului Superior al Magistraturii şi dosarele profesionale ale magistraţilor în funcţie la data intrării în vigoare a prezentei legi se transmit obligatoriu noului Consiliu Superior al Magistraturii în termen de 30 de zile de la constituirea acestuia.

Autor: Comisia juridică.
	C.S.M. preia atribuţiile şi din sarcina altor instituţii din sistemul judecătoresc, nu numai din cea a ministrului justiţiei.
Pentru accentuarea obligaţiei de transmitere a documentelor enumerate în acest articol.
	Senat

	79
	Art.65. – (1) Până la organizarea noului Consiliu Superior al Magistraturii, Consiliul în funcţie îşi continuă activitatea, potrivit Constituţiei.

(2) Consiliul Superior al Magistraturii în funcţie ia măsuri pentru organizarea alegerii membrilor primului Consiliu Superior al Magistraturii constituit potrivit prezentei legi, în termenul prevăzut la art.63.


	Art.65. – (1) Până la constituirea noului Consiliu Superior al Magistraturii, Consiliul în funcţie îşi continuă activitatea, potrivit Constituţiei României, republicată.

(2) – Text nemodificat.
Autor: Comisia juridică.

	Pentru rigoarea textului.
	Senat

	80
	Art.66. – În aparatul Consiliului Superior al Magistraturii poate fi preluat, prin concurs, personal din cadrul Ministerului Justiţiei şi din cadrul Parchetului de pe lângă Înalta Curte de Casaţie şi Justiţie.


	Art.66. – Personalul  din cadrul Ministerului Justiţiei şi din cadrul Parchetului de pe lângă Înalta Curte de Casaţie şi Justiţie, preluat în aparatul tehnic – administrativ al Consiliului Superior al Magistraturii se consideră transferat.

Autor: Comisia juridică.

	Pentru reglementarea mai clară a acestei situaţii tranzitorii.
	Senat

	81
	Art.67. – În termen de 30 de zile de la publicarea prezentei legi, Guvernul va asigura un sediu corespunzător Consiliului Superior al Magistraturii.


	Art.67. – În termen de 60 de zile de la publicarea prezentei legi, Guvernul va asigura un sediu corespunzător Consiliului Superior al Magistraturii.

Autor: Comisia juridică.

	Pentru a asigura Guvernului  timpul necesar îndeplinirii acestei obligaţii.  
	Senat

	82
	
	Art.68. – (1) Paza sediului Consiliului Superior al Magistraturii, a bunurilor şi valorilor aparţinând acestuia, supravegherea accesului şi menţinerea ordinii interioare necesare desfăşurării normale a  activităţii în acest sediu se asigură, în mod gratuit, de către Jandarmeria Română.

(2) Magistraţii aleşi membri ai Consiliului Superior al Magistraturii beneficiază de protecţie,  conform legii, în condiţiile prevăzute prin protocolul încheiat între preşedintele Consiliului Superior al Magistraturii şi ministrul administraţiei şi internelor.
Autor: Comisia juridică.
	Textul este  necesar pentru a asigura paza sediului C.S.M., precum şi a membrilor acestuia care au calitatea de demnitari. 
	Senat

	83
	Art.68.  – (1) Prezenta lege intră în vigoare la 90 de zile de la data publicării în Monitorul Oficial al României, cu excepţia art.67.

(2) La data intrării în vigoare a prezentei legi, prevederile art.86-90 din Legea pentru organizarea judecătorească nr.92/1992, republicată în Monitorul Oficial al României, Partea I, nr.259 din 30 septembrie 1997, cu modificările şi completările ulterioare, precum şi orice alte dispoziţii contrare se abrogă.


	Art.69.  – (1) - Text nemodificat.
(2) La data intrării în vigoare a prezentei legi, prevederile TITLULUI V    „ Consiliul Superior al Magistraturii” art.86-90 din Legea pentru organizarea judecătorească nr.92/1992, republicată în Monitorul Oficial al României, Partea I, nr.259 din 30 septembrie 1997, cu modificările şi completările ulterioare, precum şi orice alte dispoziţii contrare se abrogă.

Autor: Comisia juridică.


	      Prin renumerotare, art.68 devine art.69 cu acelaşi cuprins.
     Pentru respectarea normelor de tehnică legislativă cu privire la indicarea completă a prevederilor ce urmează a fi abrogate.
	Senat


ANEXA II

AMENDAMENTE RESPINSE

	Nr.
crt
	Articolul (text iniţial)
	Amendamentul propus

şi autorul acestuia
	Motivare

1.Argumente pentru susţinere.

2.Argumente pentru respingere.

	     1.
	Art.4 – ...........................

(b) 2 reprezentanţi ai societăţii civile, specialişti în domeniul dreptului, care se bucură de înaltă reputaţie profesională şi morală, aleşi de Senat; 

. . . . . . . . . . . . . . . . . . . . . . . . . . . . 
	Art.4 –  ...............................

(b) 2 reprezentanţi ai societăţii civile, specialişti în domeniul dreptului, care se bucură de înaltă reputaţie profesională şi morală, aleşi de Senatul României. 

. . . . . . . . . . . . . . . . . . . . . . . . . . . . . . . . 
     Autor: deputat Cornel Bădoiu.

	      1. Pentru indicarea denumirii complete a instituţiei vizate.

     2. Completarea nu este necesară, textul din proiectul de lege fiind explicit.

	     2.
	Art.6. – Secţia pentru procurori a Consiliului Superior al Magistraturii este alcătuită din:

…………………………….

b) un procuror de la Parchetul Naţional Anticorupţie;
c) un procuror de la parchetele de pe lângă curţile de apel;
………………………………….
	   Art.6 –  Secţia pentru procurori a Consiliului Superior al Magistraturii este alcătuită din:

…………………………………

    (b) – se elimină.

c) 2 procurori de la parchetele de pe lângă curţile de apel;

………………………………..

      Autor: deputat Cornel Bădoiu.

	1. Se propune eliminarea prevederilor de la lit b) şi majorarea numărului de procurori de la lit. c), considerându-se că nu se justifică un reprezentant al P.N.A. în raport de numărul procurorilor care funcţionează în această instituţie.

2. Prin vot, amendamentul a fost respins, menţinându-se textul iniţial de la lit b) şi c) ca fiind acoperitor.



	     3.
	Art.20. – (1) În vederea alegerii celor doi reprezentanţi ai societăţii civile în Consiliul Superior al Magistraturii, organizaţiile profesionale ale juriştilor, asociaţiile şi fundaţiile de utilitate publică, confederaţiile sindicale şi patronale reprezentative la nivel naţional pot propune Biroului Permanent al Senatului câte un candidat. 

…………………………….


	Art.20. – (1) În vederea alegerii celor doi reprezentanţi ai societăţii civile în Consiliul Superior al Magistraturii, organizaţiile profesionale ale juriştilor, pot propune Biroului Permanent al Senatului câte un candidat. 

…………………………….

      Autor: deputat Cornel Bădoiu

	      1. Pentru a asigura participarea juriştilor din organizaţiile profesionale în Consiliul Superior al Magistraturii.
      2. Prin vot, s-a menţinut textul iniţial, întrucât este în concordanţă cu dispoziţiile constituţionale privind asigurarea participării reprezentanţilor societăţii civile în Consiliul Superior al Magistraturii.

	    4.
	Art.25. - (3) Preşedintele Consiliului Superior al Magistraturii are următoarele atribuţii principale:

……………………………..

h) desemnează membrii Consiliului Superior al Magistraturii ce pot fi consultaţi pentru elaborarea unor proiecte de acte normative; 

……………………………


	Art.25.  - (3) Preşedintele Consiliului Superior al Magistraturii are următoarele atribuţii principale:

……………………………….

h) desemnează membrii Consiliului Superior al Magistraturii în condiţiile prevăzute de regulamentul de organizare şi funcţionare a Consiliului Superior al Magistraturii ce pot fi consultaţi pentru elaborarea unor proiecte de acte normative; 

………………………………….

Autor: deputat Cornel Bădoiu.

	      1. Trimiterea la regulament este necesară pentru a se preciza în cuprinsul acestuia condiţiile de desemnare  a membrilor Consiliul Superior al Magistraturii ce pot fi consultaţi. 

       2. Precizarea nu este necesară, textul iniţial fiind acoperitor. 

	    5. 
	Art. 29. (3) Reprezentanţii societăţii civile participă numai la lucrările Plenului Consiliului Superior al Magistraturii
	Art. 29. (3) Reprezentanţii societăţii civile participă numai la lucrările Plenului Consiliului Superior al Magistraturii cu vot consultativ.
Autor: deputat Cornel Bădoiu
	       1. Reprezentanţii societăţii civile nefiind magistraţi nu trebuie să decidă în acest domeniu.

      2. Se menţine textul iniţial fiind în concordanţă cu dispoziţiile art. 133 alin.(2), lit.b) din Constituţia României, republicată, în care se precizează că aceştia “participă numai la lucrările în plen”, nu şi în şedinţele pe secţiuni când Consiliul Superior al Magistraturii îndeplineşte rolul de instanţă de judecată.


	    6.
	Art.32. – (1) În exercitarea atribuţiilor sale, Consiliul Superior al Magistraturii poate solicita Ministerului Justiţiei, instanţelor judecătoreşti şi parchetelor, Institutului Naţional al Magistraturii, altor autorităţi şi instituţii publice, precum şi persoanelor fizice sau juridice, informaţiile sau actele pe care le consideră necesare.


	Art.32. – (1) În exercitarea atribuţiilor sale, Consiliul Superior al Magistraturii poate solicita Ministerului Justiţiei, instanţelor judecătoreşti şi parchetelor, Institutului Naţional al Magistraturii, altor autorităţi şi instituţii publice, informaţiile sau actele pe care le consideră necesare.

Autor: deputat Cornel Bădoiu.

	      1.Se elimină sintagma „persoane fizice sau juridice” întrucât Consiliul Superior al Magistraturii nu are posibilitatea de a le sancţiona în caz de refuz.

      2.Prin vot, amendamentul a fost respins, considerându-se că textul iniţial este necesar.



	    7.
	       ------------
	La art.43 se adaugă un alin. nou, care devine alin. (3) cu următorul cuprins:

“ (3) Prevederile alin (1) se aplică şi magistraţilor membri ai Consiliului Superior al Magistraturii”.
Autor: deputat Cornel Bădoiu
	      1. Pentru stabilirea competenţei ca instanţă de judecată şi în cazul săvârşirii de abateri de către membrii Consiliului Superior al Magistraturii. 

      2. Completarea propusă nu se justifică, deoarece

sancţiunea care se poate aplica acestora în cazul neîndeplinirii

atribuţiilor este prevăzută la art. 52.

	    8.
	Art. 44.–(1) Acţiunea disciplinară se exercită de:

…………………………….

d) Colegiul de conducere al Parchetului Naţional Anticorupţie, pentru procurorul general, adjuncţii acestuia şi procurorii Parchetului Naţional Anticorupţie;
…………………………….


	Art. 44.–(1) Acţiunea disciplinară se exercită de:

………………………………….

d) Colegiul de conducere al Parchetului de pe lângă Înalta Curte de Casaţie şi Justiţie pentru procurorul general al Parchetului Naţional Anticorupţie şi adjuncţii acestuia; Colegiul de conducere al Parchetului Naţional Anticorupţie pentru procurorii Parchetului Naţional Anticorupţie;

………………………………..

Autor: deputat Cornel Bădoiu

	      1. Pentru stabilirea competenţei referitoare la exercitarea acţiunii disciplinare în cazul săvârşirii de abateri de către conducerea şi, respectiv, membrii Parchetului Naţional Anticorupţie. 

      2. Modificarea propusă nu se justifică, deoarece Parchetul Naţional Anticorupţie este autonom.

	    9.
	Art.45. 

………………………..

(5) Acţiunea disciplinară se exercită în termen de 60 de zile de la data înregistrării actului de constatare a abaterii, dar nu mai târziu de un an de la data săvârşirii abaterii. 


	Art.45.

…………………………………..

(5) Acţiunea disciplinară se exercită în termen de 60 de zile de la data înregistrării actului de constatare a abaterii, dar nu mai târziu de 2 ani de la data săvârşirii abaterii. 
Autor: deputat Cornel Bădoiu.

	      1. Termenul de un an este insuficient.

      2. Prin vot, amendamentul a fost respins, considerându-se ca termenul din proiectul de lege este suficient.

	   10.
	Art. 57
. . . . . . . . . . . . . . . . . . . . . . . . . . 

(4) Bugetul pentru curţile de apel, tribunale, tribunale specializate şi judecătorii este gestionat de Ministerul Justiţiei, ministrul justiţiei având calitatea de ordonator principal de credite. 


	Art. 57
. . . . . . . . . . . . . . . . . . . . . . . . . . . . . . 

(4) Bugetul pentru curţile de apel, tribunale, tribunale specializate şi judecătorii este gestionat de Consiliul Superior al Magistraturii, preşedintele Consiliului Superior al Magistraturii având calitatea de ordonator principal de credite. 

Autor: deputat Ervin Szekely.

	      1. Pentru a se asigura deplina independenţă a justiţiei.

     2. Prin vot, amendamentul a fost respins, întrucât, fiind o sarcină administrativă, aceasta este de competenţa Ministerului Justiţiei.

	   11.
	Art. 58

……………………..

(4) Secretarul general al Consiliului Superior al Magistraturii primeşte o indemnizaţie lunară egală cu cea a unui secretar de stat. 


	Art. 58

…………………………….

 Secretarul general al Consiliului Superior al Magistraturii primeşte o indemnizaţie lunară egală cu cea a unui ministru, iar secretarul general adjunct cu cea a unui secretar de stat.

Autor: deputat   Marin  Cristea


	      1. Pentru corelare cu salarizarea demnitarilor.

      2. Prin vot, amendamentul a fost respins, considerându-se că salarizarea prevăzută în textul proiectului de lege,  astfel cum a fost completat de comisie,  este corespunzătoare acestor funcţii.

